Ամենա, ամենա, ամենա, ամենա

«Ամենա, ամենա, ամենա, ամենա» (ռուս.՝ Самый, самый, самый, самый), 1966 թվականի նկարված մուլտիպլիկացիոն ֆիլմ՝ ստեղծված ռեժիսոր Վասիլի Լիվանովի կողմից «Սոյուզմուլտֆիլմ» ստուդիայում։


== Սյուժե ==
Մուլտֆիլմում ներկայացվող լեգենդը պատմել է Մբլա հնագույն հոգին, որը թաքնվում էր Աֆրիկայի ամենակենտրոնում՝ ցամաքած ջրհորի հատակում։ Չադ լճի ափերին հնուց ի վեր ապրում էին բազմաթիվ տարբեր թռչուններ ու կենդանիներ։ Մի անգամ նրանք որոշում են ընտրել թագավոր իրենց համար և այդ դերը բաժին է հասնում Առյուծին։ Նրան կոչում են ամենաքաջ, ամենաուժեղ, ամենաիմաստուն և ամենագեղեցիկ։ Հետո Առյուծն ու նրա կինն ունենում են որդի՝ փոքրիկ Կորյունը։ Երբ վերջինս արդեն կարողանում էր ինքնուրույն զբոսնել, հանդիպում է բորենուն, որը նրան ասում է, թե նա Առյուծ է, այսինքն՝ կենդանիների թագավորը, ուրեմն՝ ամենաքաջը, ամենաուժեղը, ամենաիմաստունը և ամենագեղեցիկը։
Կորյունը մեծանում է, սկսում գնալ շրջելու տնից հեռու և մի անգամ հասնում է ջրհորի մոտ, որտեղ ապրում էր հնագույն հոգին։ Կորյունը պարծենում է, թե ինքը ամենաքաջն է, ամենաուժեղը, ամենաիմաստունն ու ամենագեղեցիկը։ Մբլան ծիծաղում է ու ասում. «Դու ամենահիմարն ես»։ Ապա Կորյունին կծում է մրջյունը, որը ոչ ոքից չէր վախենում, որովհետև պաշտպաում էր իր մրջնաբույնը։ Կորյունն ասում է. «Դու իսկապես որ ինձնից քաջ ես, բայց փոխարենը ես ամենաուժեղն եմ»։ Մրջյունը ծիծաղում է, Կորյունին կոչում ամենահիմարը և նրան խորհուրդ տալիս փնտրել Ճաղատ Փղին։
Կորյունը գնում է գտնելու Ճաղատ Փղին։ Եվ երբ նա տեսնում է, թե ինչպես է հսկա փիղը հեշտությամբ արմատախիլ անում ծառը, հասկանում է, թե ով է ամենաուժեղը; Արծիվ ասում է. «Լսի՛ր և հիշի՛ր։ Մի՛ ասա, որ քաջ ես, կհանդիպես ավելի քաջին։ Մի՛ ասա, որ ուժեղ ես, կհանդիպես ավելի ուժեղին։ Մի՛ ասա, որ իմաստուն ես, կհանդիպես ավելի իմաստունի»։ «Ես հասկացա,- պատասխանում է Կորյունը։- Իսկ ո՞վ  է ամենագեղեցիկը»։ Բայց Արծիվը թռչում է առանց նրան լսելու։
Անցնում է որոշ ժամանակ։ Երիտասարդ Առյուծը հավաքում է կենդանիներին ու թռչուններին և հայտարարում, որ կհոշոտի նրան, ով կհամարձակվի իրեն կոչել ամենաքաջը, ամենաուժեղը, ամենաիմաստունը և ամենագեղեցիկը։ Այդ ժամանակ նրան է մոտենում երիտասարդ էգ առյուծը և շշնջում. «Ես սիրեցի քեզ առաջին հայացքից։ Դու կարող ես ինձ հոշոտել, բայց ես, միևնույն է, կասեմ։ Դու ամենագեղեցիկն ես»։ Առյուծը համեստորեն ժպտում է նրան, որովհետև հասկանում է, որ նա, ում սիրում են, միշտ ամենա, ամենա, ամենա, ամենան է։


== Ստեղծողներ ==
Ստեղծողների ցանկը կազմված է ըստ մուլտֆիլմի տիտրերի։


== Թողարկում DVD-ով ==
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում, որոնցից է՝

«Հեքիաթային ջունգլիներ» (ռուս.՝ «Сказочные джунгли»), «Սոյուզմուլտֆիլմ», (տարածող՝ «Союз»), սկավառակում ընդգրկված մուլտֆիլմեր՝ «Կատուն, որ զբոսնում էր ինքն իր համար» (ռուս.՝ «Кот, который гулял сам по себе»}, 1968), «Ռիկի Տիկի Տավի» (ռուս.՝ «Рикки-Тикки-Тави», 1965), «Ամենա, ամենա, ամենա, ամենա» (1966), «Կապիկը Սարուգասիմա կղզուց» (ռուս.՝ «Обезьяна с острова Саругасима», 1970), «Փղիկը» (ռուս.՝ «Слонёнок», 1967)։


== Ծանոթագրություններ ==


== Գրականություն ==
Фильмы-сказки: сценарии рисованных фильмов. Выпуск 10. — М.: Искусство, 1972. — 222 с. — 65 000 экз. . (1974 — второе издание — тираж 50 000 экз.):Ливанов В.Б. Самый - самый. — М.: ЭНАС - КНИГА, 2012. — 48 с. — (Лапы, крылья и хвосты). — ISBN 978-5-91921-098-6


== Արտաքին հղումներ ==
«Ամենա, ամենա, ամենա, ամենա» մուլտֆիլմը «Անիմատոր.ռու» կայքում